
	1.
	Noteikumu (grozījumu) projekts
1. Izdarīt Ministru kabineta 2016. gada 5. janvāra noteikumos Nr. 20 "Kārtība, kādā finanšu iestāde izpilda finanšu kontu pienācīgas pārbaudes procedūras un sniedz Valsts ieņēmumu dienestam informāciju par finanšu kontiem" (Latvijas Vēstnesis, 2016, 9. nr.; 2017, 8. nr.; 2018, 73. nr.; 2019, 221. nr.; 2020, 136. nr.; 2021, 122. nr.) šādus grozījumus:
	Iebildums
Lūdzam precizēt Ministru kabineta noteikumu projekta "Grozījumi Ministru kabineta 2016.gada 5.janvāra noteikumos Nr.20 "Kārtība, kādā finanšu iestāde izpilda finanšu kontu pienācīgas pārbaudes procedūras un sniedz Valsts ieņēmumu dienestam informāciju par finanšu kontiem"" (turpmāk – projekts) 1.2.apakšpunktā ietverto Ministru kabineta 2016.gada 5.janvāra noteikumu Nr.20 "Kārtība, kādā finanšu iestāde izpilda finanšu kontu pienācīgas pārbaudes procedūras un sniedz Valsts ieņēmumu dienestam informāciju par finanšu kontiem" (turpmāk – Noteikumi) 1.1.apakšpunktu.
Vēršam uzmanību, ka Noteikumi citstarp ir izdoti uz likuma "Par nodokļiem un nodevām" 97.panta pirmās daļas, kas noteic, ka Ministru kabinets, nosakot iesaistīto valstu sarakstu, attiecībā uz katru iesaistīto valsti, kura nav Eiropas Savienības dalībvalsts un ar kuru notiek automātiskā informācijas apmaiņa par finanšu kontiem, nosaka kontu kategorijas noteikšanas datumu, pamata.
Saskaņā ar projekta 1.2.apakšpunktu, aizstājot Noteikumu 1.1.apakšpunktā vārdus "sarakstu un kontu kategorijas noteikšanas datumu (pielikums)" ar vārdiem "saraksta publicēšanas kārtību", Noteikumos vairs nebūs ietverts Ministru kabinetam likuma "Par nodokļiem un nodevām" 97.panta pirmajā daļā noteiktais pilnvarojums.
 
Piedāvātā redakcija
-
	Santa Egleniece (TM)

	2.
	Noteikumu (grozījumu) projekts
1. Izdarīt Ministru kabineta 2016. gada 5. janvāra noteikumos Nr. 20 "Kārtība, kādā finanšu iestāde izpilda finanšu kontu pienācīgas pārbaudes procedūras un sniedz Valsts ieņēmumu dienestam informāciju par finanšu kontiem" (Latvijas Vēstnesis, 2016, 9. nr.; 2017, 8. nr.; 2018, 73. nr.; 2019, 221. nr.; 2020, 136. nr.; 2021, 122. nr.) šādus grozījumus:
	Priekšlikums
Aicinām projekta 1.2.apakšpunktā ietvertajā Noteikumu 1.1.apakšpunktā precīzi citēt likuma "Par nodokļiem un nodevām" 64.pantā Ministru kabinetam noteikto pilnvarojumu.
Proti, aicinām projekta 1.2.apakšpunktā ietvertajā Noteikumu 1.1.apakšpunktā norādīt automātiskajā informācijas apmaiņā par finanšu kontiem iesaistīto valstu un teritoriju (turpmāk - iesaistītā valsts) saraksta publicēšanas kārtību.
Saskaņā ar Ministru kabineta 2009.gada 3.februāra noteikumu Nr.108 "Normatīvo aktu projektu sagatavošanas noteikumi" 100.punktu noteikumu projekta pirmajā punktā secīgi raksta vārdus noteikumi nosaka un likumā noteikto pilnvarojumu Ministru kabinetam.
 
Piedāvātā redakcija
-
	Santa Egleniece (TM)



